คลังปรับลดเป้าเศรษฐกิจโต4%
สศค.ปรับลดเป้าเศรษฐกิจปี54เหลือ 4% เหตุน้ำท่วม-เงินเฟ้อ-การบริโภคชะลอตัว คาดปี55 โต4.5%
28 ก.ย. 2554

สศค.ปรับลดเป้าเศรษฐกิจปี54เหลือ 4% เหตุน้ำท่วม-เงินเฟ้อ-การบริโภคชะลอตัว คาดปี55 โต4.5%
นายบุญชัย จรัสแสงสมบูรณ์ ผู้อำนวยการสำนักนโยบายเศรษฐกิจมหภาค สำนักงานเศรษฐกิจการคลัง (สศค.) กล่าวว่า คลังได้ปรับประมาณการเศรษฐกิจ 2554 ล่าสุดขยายตัวอยู่ที่ 3.8-4.3% ต่อปี หรือ เฉลี่ยทั้งปีที่ 4% จากเดิืมที่ประมาณการไว้ 4-5% ต่อปี หรือเฉลี่ย 4.5% ต่อปี
สำหรับการขยายตัวเศรษฐกิจในปี 2555 เศรษฐกิจจะขยายตัวได้ 4-5% ต่อปี หรือ 4.5% 
การปรับการขยายตัวเศรษฐกิจปี 2554 ลดลง เพราะผลกระทบการบริโภคภาคเอกชนชะลอตัว ปัญหาน้ำท่วม และปัญหาเงินเฟ้อสูง แม้่ว่าการส่งออกจะขยายตัวได้ดี แต่ความเสี่ยงจากเศรษฐกิจสหรัฐและยุโรปจะส่งผลกระทบการส่งออกได้ทุึกเมื่อ
สำหรับสมมติฐานเศรษฐกิจปี 2554 ราคาน้ำมันดิบดูไบอยู่ที่ 96-106 เหรียญต่อบาร์เรล ค่าเงินบาทอยู่ที่ 30.3-30.8 บาทต่อเหรียญสหรัีฐ ดอกเบี้ยนโยบาย 3.25-3.75% ต่อปี อัตราเงินเฟ้อทั่วไป 3.6-4.1% ต่อปี และ อัตราเงินเฟ้อพื้นฐาน 2.3-2.8% ต่อปี